Les bitácores evolucionaron y esisten delles clasificaciones según variaos recursos pa ellaborales. Asina, atopamos les bitácores electróniques o de rede, tamién conocíes como weblogs, les bitácores visuales, les de soníu y les tradicionales «imprentaes» (que pueden incluyir descripciones escrites, dibuxos y signos). Nes bitácores de rede atopamos delles particularidaes. Por casu, cualquiera pue ser editor ya informar y opinar tocante a cualquier tema, ensin depender más que del tiempu que se precisa pa ellaborar y publicar la noticia n'Internet. Esto supón mayores oportunidaes de collaboración anque tamién rique una cierta conocencia del manexu de la teunoloxía.